**KUTSESTANDARD**

**Erakorralise meditsiini tehnik, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks. Erakorralise meditsiini tehnik, tase 4 kutsestandard on õppekava aluseks ning ei ole töömaailma kutse andmise aluseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Erakorralise meditsiini tehnik, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Erakorralise meditsiini tehnik on spetsialist, kelle töö on erakorralist abi vajavale patsiendile abi osutamine, lähtudes õigusaktidest, asutusesisestest regulatsioonidest, eetika ja konfidentsiaalsuse põhimõtetest. Ta hindab ja jälgib patsiendi seisundit ning osutab patsiendile abi oma pädevuste piires, assisteerib tervishoiutöötajaid ravi- ja diagnostilistel protseduuridel.Erakorralise meditsiini tehnikul on baasteadmised anatoomiast, füsioloogiast ja patoloogiast. Tema töövahenditeks on meditsiinis kasutatavad ravimid, tarvikud, aparatuur ja seadmed.Abi osutamisel hindab ta iseseisvalt või meeskonna liikmena sündmuse ja sündmuskohaga seotud ohte ja tegutseb vastavalt olukorrale. Ta tegutseb ennast ja patsienti kahjustamata.Erakorralise meditsiini tehnik töötab kiirabis, haigla erakorralise meditsiini osakonnas (EMO) või teistes tervishoiuteenust osutavates asutustes meeskonna liikmena erinevates ettearvamatutes olukordades graafiku alusel sh. puhkepäevadel, riigi pühadel ja öisel ajal. Tema töö eeldab suhtlemisvalmidust, vastutus-, koostöö- ja empaatiavõimet, pingetaluvust, korrektsust, head füüsilist ja vaimset tervist.Erakorralise meditsiini tehniku töö on reguleeritud Tervise- ja tööministri määrusega nr 65 „Kiirabibrigaadi koosseisu ja varustuse nõuded ja tööjuhend“. |
| Kommentaarid: |
| **A.2. Tööosad** |
| A.2.1. Ettevalmistumine erakorralise meditsiiniabi osutamiseksA.2.2. Erakorralise abi osutamine |
| Kommentaarid: |
| **Valitavad tööosad** |
| A.2.3. Alarmsõiduki juhtimine |
| Kommentaarid: |
| **A.3. Kutsealane ettevalmistus** |
| Erakorralise meditsiini tehnik on vähemalt keskharidusega erialase tasemeõppe läbinud spetsialist. |
| Kommentaarid: |
| **A.4. Enamlevinud ametinimetused** |
| Erakorralise meditsiini tehnik |
| Kommentaarid: |
| **A.5. Regulatsioonid kutsealal tegutsemiseks** |
| Regulatsioonid kutsealal töötamiseks puuduvad. |
| Kommentaarid: |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab.Tehnoloogia mängib erakorralises meditsiinis üha olulisemat rolli. Erakorralise meditsiini tehnik peab olema võimeline kasutama erinevaid sidepidamisvahendeid, meditsiiniseadmeid ja tarkvararakendusi, sealhulgas elektroonilisi meditsiinikaarte, telemeditsiini platvorme, kaasaskantavaid diagnostikaseadmeid jne. Ta peab suutma aina enam tõhusalt suhelda erinevas eas ja/või erivajadusega patsientide, nende perede ja teiste tervishoiutöötajatega, sh teisest religioonist, keele- ja kultuuriruumist pärinevate inimestega. Erakorralise meditsiini tehnik on oluline esmaabi teadmiste ja oskuste jagaja kogukonnas. Tulevikus suurenevad tema valdkondlikud kliinilised kompetentsid ning lähenevad õe baasoskustele. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada kohustuslikud kompetentsid B.3.1. ja B.3.2. ja üldoskused B.2. Lisaks on võimalik tõendada valitav kompetents B.3.3., mille puhul väljastab alarmsõidukijuhi koolitustunnistuse sertifitseeritud koolitusasutus. |
| Kommentaarid: |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**Kutseharidusõppe lõpetajale1. Täies mahus läbitud erakorralise meditsiini tehniku kutseõppe õppekava.**Nõuded kutse taastõendamisel**Kutse on tähtajatu, mistõttu taastõendamise kvalifikatsiooninõudeid ei määrata.Antud kutsel töömaailma kaudu kutse taotlemist ja taastõendamist ei toimu. |
| Kommentaarid: |

|  |
| --- |
| **B.2. Erakorralise meditsiini tehnik, tase 4üldoskused**  |
| Mõtlemisoskused1. Analüüsioskus ja loovmõtlemine ̶ mõtleb süsteemselt ja loovalt ning oskab informatsiooni ja oma ideid kriitiliselt hinnata ning leida iseseisvalt võimalusi nende teostamiseks.2. Õppimisoskus ̶ omandab uusi teadmisi ja oskusi enesehindamise tulemustest lähtuvalt. Mõtestab ja väärtustab õpitu sisulist tähendust.3. Ruumiline mõtlemine ̶ hindab patsiendi abistamisel adekvaatselt esemete ja ruumi kolmemõõtmelisust ning nende osade vahelisi suhteid ja mõõte.Enesejuhtimisoskused4. Juhistest ja nõuetest lähtumine ̶ järgib tööd tehes juhiseid, valdkondlikke nõudeid, eeskirju, õigusakte, standardeid ja eetika põhimõtteid.5. Eesmärkide saavutamine ̶ teeb eesmärgi saavutamiseks kohaseid valikuid ja otsuseid. Tegutseb järjekindlalt ülesande täitmise või tegevuse lõpuleviimise nimel.6. Iseseisev tegutsemine ̶ lahendab püstitatud ülesandeid minimaalse juhendamisega.7. Kohanemisoskus ̶ tuleb probleemideta toime muutuvate olukordade ja keskkonnatingimustega. Reageerib muutustele ja ootamatustele adekvaatselt ja asjalikult.8. Vastutuse võtmine ̶ seostab oma otsuseid ja tegevust võimalike tagajärgedega ning on valmis ja võimeline tulemustest aru andma.Lävimisoskused9. Suhtlemisoskus ̶ suhtleb nii patsientide kui teiste isikutega lugupidavalt, viisakalt ning arvestades kultuurilist mitmekesisust. Ennetab ja leevendab konflikte ning tuleb toime kriisiolukordades.10. Teabe esitamine ̶ esitab avalikkusele, sihtrühmale või isikule selgelt asjakohast teavet suuliselt, kirjalikult või visuaalselt kasutades korrektset erialast terminoloogiat.11. Keeleoskus ̶ kasutab eesti keelt tasemel B2 (vt, Lisa 1 “Keelte oskustasemete kirjeldus”).12. Digitaalne kirjaoskus ̶ kasutab oma töös algtaseme digioskusi (vt, Lisa 2 “Digipädevuste enesehindamise skaala”). |
| Kommentaarid: |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Ettevalmistumine erakorralise meditsiiniabi osutamiseks** | **EKR tase 4** |
| Tegevusnäitajad1. Toetub oma tegevuses anatoomia-, füsioloogia-, patoloogia- ja farmakoloogiaalastele teadmistele ning kasutab ergonoomilisi töövahendeid, abivahendeid ja töövõtteid.2. Osaleb meeskonnatöös (sh pääste- ja politseisündmuse lahendamisel) vastutustundliku ja ennastjuhtiva liikmena, toetab kolleege probleemide määratlemisel, hindamisel ning nende lahendamisel, kasutades sobivaid tehnikaid.3. Kontrollib ja tagab oma töökoha ja- vahendite nõuetekohase korrasoleku ning komplektsuse.4. Tagab transpordivahendi (nt kiirabi) korrasoleku, sh meditsiiniseadmete töövalmiduse.5. Hindab ja tagab tööalase keskkonna ohutuse, järgides tööohutuse eeskirju.6. Kontrollib side- ja navigatsioonivahendite kättesaadavust ja korrasolekut ning lähtub oma tegevuses korrektse sidepidamise nõuetest. 7. Kogub teavet väljakutse või patsiendi seisundi kohta, dokumenteerib info ja edastab selle nõuete kohaselt. |
| Kommentaarid: |
| **B.3.2. Erakorralise abi osutamine** | **EKR tase 4** |
| Tegevusnäitajad1. Hindab sündmuse või sündmuskohaga seotud ohte, ohu märkamisel teavitab sellest teisi meeskonna liikmeid, järgib abi osutamisel ohutusnõudeid.2. Mõõdab ja hindab patsiendi elulisi näitajaid, annab meeskonna juhile ülevaate patsiendi elutähtsatest näitajatest, täpsustab täiendavaid andmeid.3. Assisteerib õde või arsti protseduuride läbiviimisel (sh ravimite manustamisel) ja teeb iseseisvalt vastavalt õigusaktidele erakorralise meditsiini tehniku pädevuses olevaid protseduure.4. Jälgib patsienti transpordi ja abi osutamise ajal, teavitab meeskonnaliikmeid koheselt seisundi ja/või parameetrite muutustest ning alustab elupäästva abi andmist. 5. Osutab patsiendi tervislikust seisundist ja meeskonna juhi korraldusest lähtuvalt patsiendile erakorralist abi, järgides ScABCDE printsiipi.6. Järgib protseduuride läbiviimisel tööandja tegevusjuhiseid, sh. A ja antiseptika reegleid. 7. Väldib vigastuste süvenemist ja/või lisavigastuste tekkimist ennast, meeskonna liikmeid ja patsienti säästes.8. Teeb triaaži ja lähtub abi osutamisel asjakohastest juhistest. |
| Kommentaarid: |

**VALITAVAD KOMPETENTSID**

|  |  |
| --- | --- |
| **B.3.3. Alarmsõiduki juhtimine** | **EKR tase 4** |
| Tegevusnäitajad1. Hindab sõitu mõjutavaid riske ja ohtusid, sh sõiduki omapära, ilmastiku, tee- ja liiklusolusid ning valib ohutu sõidukiiruse ja teekonna.2. Sõidab vastava kategooria sõidukiga turvaliselt sündmuskohale lähtuvalt häirekeskuselt saadud väljasõidukorraldusest, ohuhinnangust ja alarmsõitu reguleerivatest õigusaktidest. 3. Täidab temale antud ülesandeid, arvestades sõiduki eriotstarvet, omapära ning sündmuse iseloomu. |
| Kommentaarid: |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Roman Paluste – Tallinna Tervishoiu Kõrgkool/ Tallinna KiirabiIlmar Solom – Tartu Tervishoiu Kõrgkool/ SA Tartu KiirabiTiina Uusma – Tartu Tervishoiu KõrgkoolRaul Adlas – Tallinna KiirabiHardi Piisel – Eesti Erakorralise Meditsiini Töötajate AmetiühingDarja Bondartšuk – Ida-Tallinna Keskhaigla Erakorralise meditsiini keskus |
| 1. Kutsestandardi kinnitaja
 | Tervishoiu kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 9 |
| 1. Viide ametite klassifikaatorile (ISCO 08)
 | 3258 Kiirabitehnikud |
| 1. Viide Euroopa kvalifikatsiooniraamistikule (EQF)
 | 4 |
| **C.2. Kutse nimetus võõrkeeles** |
| Inglise keeles: *Emergency Medical Technician* |
| Vene keeles: *техник экстренной медициы* |
| **C.3. Lisad** |
| Lisa 1.Keelte oskustasemete kirjeldusLisa 2. Digipädevuste enesehindamise skaala |